Naujieji septyni pasaulio stebuklai

Naujieji septyni pasaulio stebuklai − įspūdingiausių šiuolaikinio pasaulio statinių sąrašas, alternatyvus tradiciniams septyniems pasaulio stebuklams, paskelbtas 2007 m. liepos 7 d. privačios ne pelno siekiančios „New Open World“ korporacijos (New Open World Corporation, NOWC).

 Istorija 
Iniciatyvos išrinkti naujuosius septynis pasaulio stebuklus ėmėsi žymus kino kūrėjas, pilotas ir milijonierius Bernardas Vėberis. Ši idėja jam kilo, nes visų tradicinių pasaulio stebuklų, išskyrus Cheopso piramidę, jau nebėra.

Buvo svarstytos 177 statinių kandidatūros, tačiau į 2006 m. sausio 1 d. paskelbtą sąrašą įtraukta tik 21. Vėliau, dėl egiptiečių nepasitenkinimo, šis sąrašas buvo sumažintas iki 20  (plačiau).

Žmonės visame pasaulyje buvo raginami balsuoti už, jų nuomone, įspūdingiausius pasaulio statinius. Balsuoti buvo galima internetu, trumposiomis žinutėmis arba telefonu.

Jungtinių tautų švietimo, mokslo ir kultūros organizacija (UNESCO), besirūpinanti pasaulio kultūros paveldu, nuo šios akcijos atsiribojo. Oficialiame pranešime spaudai ji pareiškė, kad neturi nieko bendra su šia privačia iniciatyva, atspindinčia tik besinaudojančių internetu žmonių nuomonę.

 Naujųjų pasaulio stebuklų sąrašas 
2007 m. liepos 7 d. (data pasirinkta dėl skaičių kombinacijos: 2007-07-07) Portugalijos sostinėje Lisabonoje vykusios ceremonijos metu paskelbti naujieji septyni pasaulio stebuklai:
 Stebuklas Geografija Nuotrauka Didžioji kinų siena  Kinija 90px Tadžmahalas  Agra (Indija) 90px Koliziejus  Roma (Italija) 90px Petros miestas  Jordanija 90px Kristaus statula  Rio de Žaneiras (Brazilija) 90px Maču Pikču(inkų tvirtovės liekanos)  Kuskas (Peru) 90px Čičen Ica(majų miesto griuvėsiai)  Jukatanas (Meksika) 90px

 Garbės kandidatas 
 Finalistas Geografija Nuotrauka Cheopso piramidė  Kairas (Egiptas) 90px

Egipto apžvalgininkai aštriai kritikavo pasaulio stebuklų rinkimo akciją. Pasaulio paveldo sąrašo ekspertas egiptietis Nagib Amin pareiškė, kad „be komercijos pusės, balsavimas dar ir nepagrįstas moksliškai“.

Dėl egiptiečių nepasitenkinimo „New7Wonders“ įstaiga skyrė Cheopso piramidei garbės kandidato vardą ir pašalino ją iš balsavimo sąrašo.

 Finalistai 
13 patekusių į finalą, bet neišrinktų statinių:
 Finalistas Geografija Nuotrauka Atėnų akropolis  Atėnai (Graikija) 90px Alhambra  Granada (Ispanija) 90px Ankor Vatas  Ankoras (Kambodža) 90px Velykų salos moajai  Velykų sala (Čilė) 90px Eifelio bokštas  Paryžius (Prancūzija) 90px Sofijos soboras  Stambulas (Turkija) 90px Kiyomizu-dera  Kiotas (Japonija) 90px Maskvos kremlius, Raudonoji aikštėir Palaimintojo Vasilijaus soboras  Maskva (Rusija) 90px Noišvanštaino pilis  Fiusenas (Vokietija) 90px Laisvės statula  Niujorkas (JAV) 90px Stounhendžas  Emsbaris (Jungtinė Karalystė) 90px Sidnėjaus operos rūmai  Sidnėjus (Australija) 90px Timbuktu  Malis 90px

 Nuorodos 

 Oficiali projekto svetainė



de:Weltwunder#Die „Neuen 7 Weltwunder“